Anexa nr. 24

**Avizarea și aprobarea documentației**

**de amenajare a teritoriului și de urbanism**

|  |  |  |  |
| --- | --- | --- | --- |
| **Categoria documentației** | **Avizează** | **Emite avize generale** | **Aprobă** |
| **Planuri de amenajare a teritoriului** | | | |
| Planul de amenajare a teritoriului național, secțiunile specializate ale acestuia | Organismele centrale interesate | – | Parlamentul |
| Planurile de amenajare a teritoriului regiunilor  de dezvoltare, al municipiului Chișinău, al unității  teritoriale autonome Găgăuzia și al localităților  din stânga Nistrului (Transnistria) | Organismele centrale interesate | – | Guvernul |
| **Planuri urbanistice generale (PUG)** | | | |
| PUG al municipiului | Organismele centrale interesate | Instituția competentă din subordinea organului central de specialitate | Consiliul municipal |
| PUG al orașului | Organismele centrale interesate | Instituția competentă din subordinea organului central de specialitate | Consiliul orășenesc |
| PUG al satului (comunei) | Organismele teritoriale interesate | Instituția competentă din subordinea organului central de specialitate | Consiliul sătesc (comunal) |
| **Planuri urbanistice zonale (PUZ)** | | | |
| PUZ al zonei centrale a municipiului | Organismele centrale interesate | Instituția competentă din subordinea organului central de specialitate | Consiliul municipal |
| PUZ al zonei funcționale a localității | Organismele teritoriale interesate | Instituția competentă din subordinea organului central de specialitate | Consiliul municipal, orășenesc sau sătesc (comunal) |
| **Planuri urbanistice de detaliu (PUD)** | | | |
| PUD elaborat pe contul alocațiilor Guvernului sau autorităților administrației publice centrale de specialitate | Organismele centrale sau teritoriale interesate | Instituția competentă din subordinea organului central de specialitate | Consiliul municipal, orășenesc sau sătesc (comunal) |
| PUD elaborat pe contul alocațiilor autorităților administrației publice locale sau al mijloacelor persoanelor juridice și fizice | Organismele teritoriale interesate | Serviciul specializat de arhitectură și urbanism al autorităților administrației publice locale | Consiliul municipal, orășenesc sau sătesc (comunal) |
| **Regulamente de urbanism** | | | |
| Regulamentul local de urbanism | Organismele teritoriale interesate | Instituția competentă din subordinea organului central de specialitate în domeniul amenajării teritoriului și al urbanismului | Consiliul municipal, orășenesc sau sătesc (comunal) |

**Note.**

1. Avizele prealabile ale operatorilor de sistem (furnizori, deținători de utilități, gestionari de rețele edilitare [inginerești]) necesare pentru elaborarea documentației de amenajare a teritoriului și de urbanism sunt eliberate gratuit solicitantului de către operatorii respectivi în cel mult 10 zile lucrătoare de la data solicitării. Termenul de eliberare poate fi prelungit cu 10 zile lucrătoare în cazul în care eliberarea avizului în cauză presupune studii suplimentare, implicarea mai multor structuri ale operatorului de sistem sau conlucrarea cu alte entități din domeniu.

2. Se interzice includerea în avizele prealabile a unor cerințe care interpretează prevederile normativelor tehnice în construcții sau a unor cerințe de calitate superioare cerințelor minime prevăzute de normativele tehnice în construcții aplicabile. Dacă în avizele respective sunt prevăzute condiții de recalcul al capacității rețelelor existente, operatorul de sistem este obligat să elibereze gratuit și necondiționat, în anexa la avizul corespunzător, informația grafică și datele tehnice complete pentru efectuarea calculelor respective.

3. Documentația elaborată în baza avizului prealabil al operatorilor de sistem nu se coordonează suplimentar cu emitenții avizelor, iar transpunerea și întrunirea cerințelor prevăzute de avizul respectiv în documentația de amenajare a teritoriului și de urbanism țin de responsabilitatea autorului de proiect și a verificatorului.